ইউক্রেনকে দূরপাল্লার মিসাইল দিতে চলেছেন ট্রাম্প!

ওয়েব ডেস্ক : রাশিয়া-ইউক্রেন যুদ্ধের (Russia-Ukraine Conflict) মাঝে এবার নিজেদের বিদেশনীতি বদল করছে মার্কিন যুক্তরাষ্ট্র (America)! জানা যাচ্ছে, তাদের নীতি পাল্টে ইউক্রেনের হাতে দূরপাল্লার মিসাইল তুলে দিতে চলেছে তারা। আগামী কয়েক সপ্তাহের মধ্যে তা ইউক্রেনের হাতে তুলে দেওয়া হবে বলে খবর।

প্রসঙ্গত, রাশিয়া-ইউক্রেন যুদ্ধ (Russia-Ukraine Conflict) থামাতে তৎপর হয়ে উঠেছিলেন মার্কিন প্রেসিডেন্ট ডোনাল্ড ট্রাম্প (Donald Trump)। এ নিয়ে গত ১৫ অগাস্ট আলাস্কায় রাশিয়ার প্রেসিডেন্ট ভ্লাদিমির পুতিনের (Vladimir Putin) সঙ্গে বৈঠক করেছিলেন ট্রাম্প। কিন্তু তিন ঘন্টার সেই বৈঠকে কোনও রকমের সমাধানসূত্র মেলেনি। এই পরিস্থিতিতে নিজেদের বিদেশনীতি বদলাতে চলেছে আমেরিকা। ইউক্রেনকে ‘এক্সটেন্ডেড রেঞ্জ অ্যাটাক মিউনিশন’ (ইআরএএম) বিক্রির সিদ্ধান্ত নিয়েছে ট্রাম্প প্রশাসন।

আরও খবর : আজ থেকে লাগু ট্রাম্পের শাস্তি-শুল্ক, কী কী সমস্যায় পড়বে ভারত?

জানা যাচ্ছে, রাশিয়ার বিরুদ্ধে ইউক্রেনের হাত শক্ত করতে ৩৩৫০ ইউনিট ‘এক্সটেন্ডেড রেঞ্জ অ্যাটাক মিউনিশন’ (ইআরএএম) বিক্রি করবে আমেরিকা (America)। যা কিনতে ইউক্রেনের খরচ হবে ৮৫ কোটি ডলার (ভারতীয় মুদ্রায় যা ৭,৪১৫ কোটি টাকা)। আমেরিকার প্রথম সারির এক সংবাদমাধ্যম দাবি করেছে, এই মিসাইলগুলি আগামী ছয় সপ্তাহের মধ্যে ইউক্রেনে পাঠাবে জানা যাচ্ছে। এই মিসাইলগুলি ২৪০ থেকে ৪৫০ কিলোমিটার পর্যন্ত হামলা চালাতে সক্ষম।

বিশেষজ্ঞ মহলের ধারণা, এর আগে যে অস্ত্রগুলিকে ইউক্রেনকে (Ukraine) দিয়েছিল আমেরিকা, তা ছিল আত্মরক্ষার জন্য। কিন্তু মার্কিন প্রেসিডেন্ট চাইছেন এবার রাশিয়ার ভিতরে ঢুকে সরাসরি হামলা করুক ইউক্রেন। সেই কারণেই এই মিসাইলগুলি ইউক্রেনকে বিক্রি করছে বলে সূত্রের খবর। উল্লেখ্য, ২০২২ সালের ফেব্রুয়ারি মাসে শুরু হয়েছিল এই সংঘর্ষ। যা এখনও থামেনি। এই যুদ্ধ থামা নিয়ে সম্প্রতি ট্রাম্প-পুতিনের বৈঠক নিয়ে আশা দেখা গিয়েছিল। তবে সমাধানসূত্র মেলেনি। তার মাঝেই ইউক্রেনকে দূরপাল্লার মিসাইল দেওয়ার সিদ্ধান্ত নিলেন ট্রাম্প প্রশাসন।